Laufeburg isch 1173 zum erschte Mol urkundlig erwähnt  worre, wo s Chloster vo Säckinge de Ort Laufeburg als Lehe an d Habsburger überge hät. Durch d Stromschnälle, de Laufe, wo di beide Stadtdeil drännt hän, isch de Rhy do bsunders schmal. D Flussängi isch de Alass gßi, do e Bruck z baue. 1315 hät Laufeburg d Stadträcht griegt. Bis 1801 isch Laufeburg im Fryde vo Lunéville durch de Napoleon deilt worre. Jetz, wo's badisch gßi isch, hät's sich Chleilaufeburg gnännt, e Name, wo d Stadt 1930 widder abglegt hät und sich sither Laufeburg (Bade) nännt. In dëm Zämmehang stoht au d Datsach, dass di Yheimische s Aargauer Laufeburg mit de Burg mehreri Stadt und s badisch Laufeburg minderi Stadt nänne.